Wanneer dit gebeur het, was daar gewoonlik groot blydskap onder almal en is daar feesgevier, gesing en gebid. Net soos dit die dag in Jerigo was, toe Saggeus die Here na sy huis genooi het. Die tollenaar was skuldig. Die mense van die stad het hom verafsku, en met reg – hy hét sy medemense uitgebuit en ryk geword uit hul ellende. Maar toe Hy Jesus ontmoet, het sy lewe totaal verander. Hy vir Jesus gesê: “Here, ek gaan die helfte van my goed vir die armes gee, en waar ek iets van iemand afgepers het, gee ek vierdubbel terug.” Daarop sê Jesus: “Vandag het daar redding vir hierdie huis gekom’” (Luk. 19:8).
In ons gesprekke oor versoening sal ons baie ernstig met mekaar oor regstelling moet praat. Wat onregmatig geneem is, moet teruggegee word. Waar mense oor baie jare benadeel is, moet dit vergoed word. Dis dikwels ’n netelige en emosionele saak, wat nie net individue raak nie, maar hele gemeenskappe. Dit vat aan dinge wat ons almal na die hart lê: ons beursies, behuising, onderwys, ook die ingewikkelde uitdaging van grond-hervorming. In Worcester in die Wes-Kaap het ’n groep gelowiges die uitdaging van restitusie aanvaar met verrassende gevolge vir die kerke en vir die mense van die dorp.Sien jy kans om die eis van restitusie ernstig op te neem? Praat met die gebedsgroep daaroor: watter vorme van regstelling kan regmatig van ons verwag word? Bid daaroor.
Hemelse Vader, ons land en sy mense het herstel en regstelling van die verlede nodig. Ons bid vandag dat U ons sal help om regverdig op te tree tydens hierdie proses van regstelling van die ongeregtigheid van die verlede. U Woord leer ons dat wanneer U ’n land seën daar meer as genoeg vir almal sal wees. Ons bid om U guns en seën oor Suid-Afrika. Ons bid vir wysheid, deernis en genade vir ons leiers wanneer hulle beraadslaag oor hoe om rykdom en die natuurlike bronne van ons land regverdig te verdeel sodat alle inwoners van ons land daarby
sal baat. Ons bid dat die proses van herstel en regstelling regverdig, billik en vredevol sal wees. Help ons as Suid-Afrikaners sodat ons ’n getuienis van versoening en restourasie sal wees. Amen!
Bid dat die proses van versoening, herstel en regstelling voort sal gaan met inag-neming van die behoeftes van alle burgers van Suid-Afrika.
Bid dat Suid-Afrikaners saam sal werk totdat ware vrede en versoening bereik sal word.
Bid vir groot wysheid in die ontwikkeling van Suid-Afrika se bronne sodat dit tot voordeel van alle mense in ons land sal wees.
Bid dat waardevolle natuurlike bronne nie vermors of van ons nasie gesteel sal word nie.
Bid dat ons leiers die land sal herverdeel volgens ware behoeftes en maksimale produktiwiteit en dat dit Suid-Afrika se rykdom sal verhoog sodat ons ook die nasies sal kan seën.
Educate Jesus Christ Spiritual Leader Gifts Woman Abuse Onderhoud Vertel Vertel Giving Gods Love media Public Schools Social Issues Secular Society christian Literature Sexual Education Donation Word of God Drugs Spiritual Growth Susan Goosen CLF Marriage Digital Age Creation Marriages Fail Bible Kom Stap Saam Bequest